По т. 11

към дневния ред за заседанието на

Съдийската колегия на ВСС

на 25.06.2024 г.

**ДО**

**СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.)**

**Д О П Ъ Л Н Е Н И Е К Ъ М П Р Е Д Л О Ж Е Н И Е**

**ОТНОСНО:** Допълнение, във връзка с решение на Съдийска колегия по пр. № 26/11.06.2024 г., т. 61 и решение на Комисия по професионална етика към СК по пр. № 9/19.06.2024 г., т. 6., към Предложение на основание чл. 186а, ал. 3 от ЗСВ за първоначално назначаване на класираните кандидати за заемане на 40 (четиридесет) свободни длъжности „съдия“ в районните съдилища, съгласно обявения конкурс с решение на Съдийската колегия на Висшия съдебен съвет по пр. № 43/19.12.2023 г. и обн. в ДВ, бр. 1/02.01.2024 г.

**УВАЖАЕМИ ГОСПОЖИ И ГОСПОДА,**

Предложението на основание чл. 186а, ал. 3 от ЗСВ за първоначално назначаване на класираните кандидати за заемане на 40 (четиридесет) свободни длъжности „съдия“ в районните съдилища, съгласно обявения конкурс с решение на Съдийската колегия на Висшия съдебен съвет по пр. № 43/19.12.2023 г. и обн. в ДВ, бр. 1/02.01.2024 г. е прието от Комисията по атестирането и конкурсите с решение по пр. № 17/03.06.2024 г., т. Р-9 като е внесено в заседание на Съдийската колегия за провеждане на гласуване.

Във връзка с постъпили откази от класираните кандидати за Районен съд – Разлог и Районен съд – Лом, Съдийската колегия по пр. № 26/11.06.2024 г., т. 61 прекратява конкурсните процедури и изпраща на Комисията решението си за извършване на следващо класиране на кандидатите по конкурса. В изпълнение на решението, за позициите, съответно в Районен съд – Разлог, Районен съд - Димитровград, Районен съд – Харманли, Районен съд – Севлиево, Районен съд – Свищов и Районен съд – Лом Комисията по пр. № 19/17.06.2024 г. класира следващите по реда на класирането кандидати съобразно получения бал в конкурса и заявените от тях органи на съдебна власт.

Същевременно за класирания кандидат в Районен съд – Бяла Слатина – Цветелина Харалампиева е налице ново обстоятелство. С решение по пр. № 9/19.06.2024 г., т. 6, при съобразяване на новопостъпила служебна информация, Комисията по професионална етика е приела, че няма доказани по установения ред нарушения на изискванията за етично поведение и същата може да бъде назначена на длъжност „съдия“ в районните съдилища.

По отношение на един от допуснатите до участие в крайното класиране по чл. 186а от ЗСВ кандидат – Михаела Ралчева, КАК констатира, че същата към момента заема длъжността „прокурор“ в Районна прокуратура - Силистра. Заемането от кандидатката на магистратска длъжност към момента на назначаването по конкурс за първоначално назначаване, е юридически факт, който изключва правото й да продължи участието си в конкурса. След като кандидатката вече е встъпила в магистратско правоотношение, което не е било прекратено, т.е. не е била освободена от длъжността „прокурор” в Районна прокуратура - Силистра, липсва правно основание тя да продължи участието си в конкурс за първоначално назначаване. С решение по пр. №22/14.05.2024 г. СК прилага преписката към материалите при гласуването на резултатите по конкурса за първоначално назначаване в районните съдилища.

**С оглед на гореизложеното, Комисията по атестирането и конкурсите счита, че внесеното в Съдийска колегия предложение за първоначално назначаване следва да бъде допълнено предвид новонастъпилите обстоятелства.**

**Поради това, предлага на СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), на основание чл. 186а, ал. 3 от ЗСВ, да проведе гласуване по поредността на класирането, съобразно новите факти и обстоятелства, като на свободните 40 (четиридесет) длъжности „съдия“ в районните съдилища назначи, на основание чл. 160 във връзка с чл. 186а, ал. 4 от ЗСВ, класираните кандидати** **до попълване на местата, за които е обявен конкурсът, както и да откаже да назначи кандидатите, за които се установява, че не отговарят на изискванията на чл. 162, чл. 164, чл. 184, ал. 4 и чл. 185, ал. 1 от ЗСВ.**